अपनी भारत यात्रा के दौरान कलकत्ता के राजभवन में राजकीय अतिथि के रूप में रुके क्लीमेंट एटली ने भारतीय स्वतंत्रता के सन्दर्भ में मुझसे कहा था कि, १९४७ में जिस समय भारत को स्वतंत्रता मिली, उस समय गांधी का भारत छोडो आन्दोलन पूरी तरह मर चुका था और उसकी कोई ऐसी प्रासंगिकता या भूमिका नहीं रह गई थी, जिसने अंग्रेजों को भारत छोड़ने पर मजबूर किया हो | इसके बजाय नेताजी सुभाष चन्द्र बोस की आजादहिंद फ़ौज की गतिविधियों / कार्यवाहियों ने भारत में ब्रिटिश साम्राज्य की जड़ों को बुरी तरह हिला दिया था | तत्कालीन भारतीय नौसेना के बगावती तेवरों ने ब्रिटिश शासकों को यह अहसास करा दिया था कि अब उनके दिन पूरे हो चुके हैं |